  Анжелика Тихонова корреспондент Удмуртиысь вить дышетскисьёс историяя но физикая огъя кун экзаменъёссэс 100 баллы гожтӥзы. Со сярысь элькунысь дышетонъя но тодосъя министерстволэн пресс-службаез ивортӥз. Физикая 100 балл школаез кык йылпумъясьёс басьтӥзы: Глазкарысь физикая но математикая лицейысь но Сарапулысь Л. Л. Верховцева нимо 20 номеро лингвистической гимназиысь. Историез 100 баллы куинь дышетскисьёс гожтӥзы: Ижкарысь 9 номеро шор ёзо школаысь, 80 номеро шор ёзо школаысь но Якшур-Бӧдьяысь гимназиысь. Тодэ вайытом, ӟуч кылъя огъя кун экзаменэз 17 мурт 100 баллы гожтӥз.  Тегъёс: Удмуртия ЕГЭ экзамен пиналъёс  